Exxon Mobil
Exxon ja Mobil ovat perua John D. Rockefellerin omistamasta Standard Oil -yhtiöstä. Standard Oil pilkottiin Yhdysvaltain Korkeimman oikeuden päätöksellä 34 osaan vuonna 1911. Exxon tunnetaan yhä Yhdysvaltojen ulkopuolella nimellä Esso eli tuotemerkillä, jonka yritys otti käyttöön vuonna 1923. "Esso"-nimi oli muunnos Standard Oilin alkukirjaimista.
Enron
Enron Creditors Recovery Corporation (aikaisemmin Enron Corporation) oli yhdysvaltalainen energiayhtiö, jonka pääkonttori sijaitsi Houstonissa Texasissa. Enron työllisti noin 21 000 henkilöä ja oli yksi maailman suurimmista sähkö-, maakaasu- ja tietoliikenneyhtiöistä. "Fortune"-lehti nimesi Enronin Amerikan innovatiivisimmaksi yritykseksi kuutena vuotena peräkkäin. Enron tuli erittäin tunnetuksi vuoden 2001 lopussa, kun paljastui, että yritys oli pysynyt pystyssä pääasiallisesti institutionaalisen, systemaattisen hyvin suunnitellun kirjanpitopetoksen ansiosta. Enronin Euroopan toiminnot menivät konkurssiin 30. marraskuuta 2001. Yhdysvalloissa Enron pyysi Chapter 11 -suojelua kaksi päivää myöhemmin 2. joulukuuta. Tämä oli suurin konkurssi Yhdysvaltain historiassa, ja sen myötä 4 000 työntekijää menetti työpaikkansa. Tapahtuma on Yhdysvaltain taloushistorian suurimpia skandaaleita.